
tab város önkormányzata

Sajtóközlemény		

MEGKEZDŐDÖTT A TABI KÖZÖS ÖNKORMÁNYZATI HIVATAL HŐSZIGETELÉSE


A külső munkát nehezítő téli időjárás ellenére gyors ütemben folyik Tab Város egyes közintézményeinek energetikai korszerűsítése. Befejeződött a Tabi Takáts Gyula Általános Iskola és Alapfokú Művészeti Iskola, valamint a Tabi Közös Önkormányzati Hivatal külső hőszigetelése. A Tabi Közös Önkormányzati Hivatalban és a Tabi Járási Hivatalban is elvégezték a nyílászárók cseréjét, így már ezen a télen jelentős megtakarítást érhetnek el a fűtésben.

Tab Város egyes közintézményeinek energetikai korszerűsítése az Európai Unió támogatásával 345.999.410 forintból valósul meg, amelyből 51.899.912 forint az önerő. A projekt keretében elvégzik a Tabi Közös Önkormányzati Hivatal, a Tabi Járási Hivatal és a Tabi Takáts Gyula Általános Iskola és Alapfokú Művészeti Iskola épületeinek utólagos külső hőszigetelését, a fűtési rendszer és a világítás korszerűsítését. A beruházás eredményeként évente 148,51 tonnával csökken az üvegházhatású gázok kibocsátása, 373,95 GJ-lal nő a megújuló energiahordozók felhasználása és összességében 1330,660 GJ elsődleges energiahordozót takarítanak meg a tabi intézményekben.

Az elmúlt időszakban a télies idő ellenére folytatták a Tabi Takáts Gyula Általános Iskola és Alapfokú Művészeti Iskola, valamint a Tabi Közös Önkormányzati Hivatal külső hőszigetelését. Sőt, az iskolánál már felkerült a színvakolat is az épületre. Teljesen kicserélték a nyílászárókat mind a Tabi Közös Önkormányzati Hivatalban, mind a Tabi Járási Hivatalban. Befejeződtek a fűtésrekonstrukció és a világításkorszerűsítési munkák mindhárom intézményben. Elvégezték az iskola, illetve a Tabi Közös Önkormányzati Hivatal pincefödémének hőszigetelését is.

A napelemek telepítése után a villámvédelmi rendszer kialakítására kerül sor. Jelenleg az iskola, valamint a Tabi Közös Önkormányzati Hivatal lábazatának hőszigetelési munkái folynak. A következő időszak feladatai közé tartozik az iskola körüli járda építése, és a tetőtéri födémek szigetelése, valamint a Tabi Közös Önkormányzati Hivatal homlokzati színezésének befejezése. Az energetikai rendszer megújításának fontos része lesz az iskola villamos főelosztó berendezésének cseréje, a napelem rendszerek üzembe helyezése, és a kazánok beüzemelése.

A munkák jelenlegi állása szerint 2015 májusáig befejeződik Tabon a közel 350 millió forintos energetikai korszerűsítés.

